Æskulýðsnefnd LH 2020-2022

lANDSSAMBAND HESTAMANNAFÉLAGA

Ársskýrsla æskulýðsnefndar LH



STARFSÁRIÐ 2022

Efnisyfirlit

[Æskulýðsnefnd LH 3](#_Toc117703225)

[Starfsárið 2022 3](#_Toc117703226)

[FEIF Youth 3](#_Toc117703227)

[Æskulýðsbikar LH 4](#_Toc117703228)

# Æskulýðsnefnd LH

Dagbjört Hulda Guðbjörnsdóttir formaður

Helga Björg Helgadóttir, ritari

Guðrún Linda Björgvinsdóttir, meðstjórnandi

Lilja Björk Reynisdóttir, meðstjórnandi

Sjöfn Sæmundsdóttir, meðstjórnandi

# Starfsárið 2022

Nefndin hefur einungis fundað tvisvar það sem af er ári, fyrst í byrjun janúar og síðast í október í gegnum veraldarvefinn. Nefndin fundaði einnig einu sinni með stjórn LH með sama hætti sem var mjög góður fundur og hefðum við alveg viljað sjá fleiri fundi með stjórn LH. Árið hefur verið frekar rólegt hjá nefndinni og hefur Covid átt sinn þátt í því en núna sjáum við fram á bjartari tíma og getum þá vonandi farið að gera frekari plön um viðburði til að styðja við og styrkja æskulýðsnefndir félaganna með það að leiðarljósi að efla félagsandann þvert á félög og stíga frekari skref í átt að því að litið sé á hestamennsku sem íþrótt með forvarnargildi. Uppi hafa verið hugmyndir sem ekki náð hafa að verða að veruleika en vonast nefndin til að með stuðningi frá stjórn LH geti svo orðið en of snemmt er að greina frá þeim frekar.

# FEIF Youth

Í ár stóð til að halda FEIF Youth Cup í Sviss en sökum COVID-19 var ákveðið að fresta því til ársins 2024. Í fyrra átti að halda FEIF Youth Camp í Finnlandi en sökum þess sama var því frestað til 2023. Loksins sjáum við fram á að aðstæður séu hagstæðar og að það nást að halda Youth Camp á næsta ári í Finnlandi. Með aðstoð tækninnar náðist að halda Young Leaders Seminar í Austurríki, sem var að hluta til vefnámskeið og síðan hittist hópur ungmenna í Vín í nokkra daga. Stefnt er á að halda Young Leadership Event á næsta ári í Svíþjóð og eru frændur okkar komnir á fullt að skipuleggja viðburðinn. Um sama viðburð er að ræða en nafninu verið breytt eftir að í ljós kom að ungmenni töldu Leader Seminar ekki vera fyrir sig að því þau töldu að til að vera gjaldgengur þyrftu þau að vera þegar byrjuð að taka virkan þátt í félagsstafi í sínu nærumhverfi en viðburðurinn er einmitt hugsaður til að styrkja ungmenni til að verða að betri sjálfboðaliðar í störfum tengdum hestamennskunni. Við hvetjum alla sem áhuga hafa til að senda inn umsóknir bæði á Youth Camp og Young Leadership Event þegar opnað verður fyrir umsóknir.

# Æskulýðsbikar LH

Hinn eftirsótti Æskulýðsbikar Landsambands hestamannafélaga (LH) er afhentur því félagi sem skara hefur þótt fram úr í æskulýðsstarfi á árinu og hefur verið afhentur frá 1996. Þetta er ein sú æðsta viðurkenning sem hægt er að hlotnast fyrir æskulýðsstarf félaganna og metnaðarfullt æskulýðsstarf skiptir gríðarlegu máli fyrir framtíð félaganna því þaðan kemur framtíðar grasrót félaganna. Nefndin heldur því staðfastlega fram að æskulýðsstarfið sé mikilvægasta starf hvers félags.

Æskulýðsnefnd LH velur handahafa bikarsins úr þeim skýrslum sem berast. Á síðasta ári bárust 15 skýrslur. Skemmtilegar aflestrar og allflestar vel uppsettar með ljósmyndum úr starfinu. Nefndin hvetur fleiri félög að senda inn skýrslur æskulýðsnefnda en vill þó þakka öllum þeim félögum sem skiluðu inn skýrslu í ár því eins og allir vita hefur starf félaganna verið misvirkt af völdum heimsfaraldurs síðustu þrjú ár og erfitt að virkja aftur starf sem legið hefur niðri. Það er virkilega gott að sjá í skýrslunum að félög eru áfram að stíga skref í þá átt að líta á sig sem íþróttafélög og bjóða upp á markvissar æfingar, líkt og gert er í öðrum íþróttagreinum. Nefndin telur það skref í rétta átt fyrir íþróttina og að með þeirri stefnu muni greinin vaxa og dafna til framtíðar.

Handhafi Æskulýðsbikars LH 2021 var Hestamannafélagið Sleipnir á Selfossi. Þau héldu uppi gríðarlega góðu og fjölbreyttu starfi. Afar ánægjulegt var að sjá hvað þau höfðu náð að afreka mikið í því ástandi sem ríkti í samfélaginu. Félagið er með elstu félögum landsins og hefur verið með mjög virkt starf til margra ár. Félagið telur ríflega 600 félagsmenn og var stofnað 1929. Þau sendu inn vandaða 16 blaðsíðna skýrslu sem er fallega uppsett. Æskulýðsnefnd Sleipnis hefur verið dugleg að skila inn æskulýðsskýrslum í gegnum árin. Á síðasta starfsári buðu þau upp á fjölbreytta dagskrá fyrir alla aldurshópa. Þau byrjuð starfið sitt strax á haustmánuðum og er starf félagsins orðið af heils vetrarstarfi. Auk ýmissa reiðnámskeiða buðu þau upp á reiðtygjaþrif, hestanuddnámskeið, spilakvöld, teymdu undir krökkum á 17. Júní, plokkuðu rusl af reiðvegum næst félaginu á plokkdegi Árborgar og fóru í hestaferð. Einnig fóru þau af stað með félagshesthús í samstarfi við sveitafélagið sitt og voru í samstarfi við Fjölbrautaskóla Suðurlands um reiðkennslu með nemendum á hestabraut.



Þau félög sem hlotið hafa æskulýðsbikarinn til þessa:

1996 Léttir

1997 Gustur

1998 Sörli

1999 Hörður

2002 Smári

2003 Fákur

2004 Blær

2005 Andvari

2008 Þytur

2009 Dreyri

2010 Logi

2011 Hörður

2014 Fákur

2015 Sprettur

2016 Sörli

2017 Brimfaxi

2020 Hornfirðingur

2021 Sleipnir

2022 ???

2000 Freyfaxi 2001 Máni

2006 Léttir 2007 Máni

2012 Sleipnir

2013 Sindri

2018 Hringur

2019 Geysir

F.h. Æskulýðsnefndar LH,

Dagbjört Hulda Guðbjörnsdóttir formaður